Shard London Bridge

Shard London Bridge (alebo známy aj ako London Bridge Tower, Shard of Glass, 32 London Bridge alebo The Shard) je mrakodrap v londýnskom mestskom obvode Southwark. Po dokončení 5. júla 2012 bola so svojimi 310 metrami najvyššou budovou EÚ. Je držiteľom ocenenia Emporis Skyscraper Award 2013. Výstavba supertallu sa začala v marci 2009. Jeho tvar pripomína črep, kvôli čomu dostal aj názov. Prvé poschodie bolo dokončené 28. januára 2010. Budova má celkom 98 poschodí, z toho 23 je neobývateľných a 3 pod zemou. 50. poschodie bolo dokončené ten istý rok 28. septembra a posledné - sedemdesiate druhé - v januári 2011. Prízemie a 1. poschodie je vestibul, druhé až dvadsiate ôsme kancelárske priestory. Reštaurácie sú v 31. - 33. poschodí. Od reštaurácií až po 52. poschodie sa rozprestiera Hotel Shangri-La. Na 52. poschodí sú kúpele. Až po 65. poschodie sú apartmány a 68. až 72. poschodie je vyhliadka. Najvyššie poschodie je vo výške 243,8 m. Pod mrakodrapom je stanica londýnskeho metra London Bridge a najvyššia nemocnica na svete, Guy’s Hospital s výškou 143 metrov. Je nielen jediným mrakodrapom v Southwarku, ale aj najvyššou budovou Londýna, Veľkej Británie a dokonca aj Európskej Únie, čím predbehol 300 metrov vysoký Commerzbank Tower vo Frankfurte nad Mohanom. Po dokončení sa stal aj najvyššou budovou Európy, čím predbehol moskovské City of Capitals. Galéria Zdroj Tento článok je čiastočný alebo úplný preklad článku Shard London Bridge na anglickej Wikipédii. Shard London Bridge na SkyscraperPage.com Referencie